CELEX: 62022TN0022
Language: bg
Date: 2022-01-13 00:00:00
Title: Дело T-22/22: Жалба, подадена на 13 януари 2022 г. — AL/Съвет

7.3.2022   
            
            
               BG
            
            
               Официален вестник на Европейския съюз
            
            
               C 109/28
            
         
      Жалба, подадена на 13 януари 2022 г. — AL/Съвет
      (Дело T-22/22)
      (2022/C 109/38)
      Език на производството: английски
      
         Страни
      
      
         Жалбоподател: AL (представител: R. Rata, lawyer)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  първо, да отмени решението на ответника от 27 септември 2021 г., с което жалбоподателят е отстранен от длъжност;
               
            
                  —
               
               
                  да възстанови жалбоподателя като длъжностно лице на предишната му длъжност и позиция;
               
            
                  —
               
               
                  да върне досието на Генералния секретариат на Съвета за възобновяване на дисциплинарното производство в съответствие с член 28 от приложение IX към Правилника за длъжностните лица в светлината на всички факти, установени в решенията на Органа по назначаването, взети след датата на спорното решение;
               
            
                  —
               
               
                  да разгледа служебно всеки друг въпрос от обществени интерес, който Общият съд счете за релевантен;
               
            
                  —
               
               
                  да осъди ответника да заплати както направените от него съдебни разноски, така и тези на жалбоподателя.
               
            
         Основания и основни доводи
      
      Жалбоподателят изтъква тринадесет основания в подкрепа на жалбата.
      
                  1.
               
               
                  Първо основание: нарушение от Съвета на член 22, параграф 1 от приложение IX към Правилника за длъжностните лица и лошо администриране.
               
            
                  2.
               
               
                  Второ основание: нарушение на член 10, буква a) от приложение IX към Правилника за длъжностните лица, доколкото (i) санкцията не е пропорционална на характера на нарушението (що се отнася до надбавките, получени за майката на жалбоподателя като дете на издръжка) и на обстоятелствата, при които се осъществило предполагаемото нарушение; (ii) спорното решение не е мотивирано; (iii) спорното решение не спазва презумпцията за невиновност; и (iv) спорното решение е резултат от явна грешка в преценката.
               
            
                  3.
               
               
                  Трето основание: нарушение на член 10, буква a) от приложение IX към Правилника за длъжностните лица, доколкото (i) наложената санкция не е пропорционална на характера на нарушението (що се отнася до надбавките, получени за полаганите за A и B грижи) и на обстоятелствата, при които се осъществило предполагаемото нарушение; (ii) спорното решение не е мотивирано (iii) спорното решение не спазва презумпцията за невиновност; и (iv) спорното решение е резултат от явна грешка в преценката.
               
            
                  4.
               
               
                  Четвърто основание: нарушение на член 10, буква a) от приложение IX към Правилника за длъжностните лица, доколкото (i) наложената санкция не е пропорционална на характера на нарушението (що се отнася до подадените през 2014 г. молби за признаване на C и D като деца на издръжка) и на обстоятелствата, при които се осъществило предполагаемото нарушение; (ii) спорното решение не е мотивирано; (iii) спорното решение не спазва презумпцията за невиновност; и (iv) спорното решение е резултат от явна грешка в преценката.
               
            
                  5.
               
               
                  Пето основание: нарушение на член 10, буква б) от приложение IX към Правилника за длъжностните лица, доколкото (i) предполагаемото нарушение не е накърнило престижа, репутацията или интересите на Генералния секретариат на Съвета; (ii) спорното решение не е мотивирано; (iii) спорното решение не спазва презумпцията за невиновност; и (iv) спорното решение е резултат от явна грешка в преценката.
               
            
                  6.
               
               
                  Шесто основание: нарушение на член 10, буква в) от приложение IX към Правилника за длъжностните лица, доколкото (i) нарушението не е извършено умишлено, а по-скоро по небрежност; (ii) спорното решение не е мотивирано; (iii) спорното решение не спазва презумпцията за невиновност; и (iv) спорното решение е резултат от явна грешка в преценката и от нарушение на член 85 от Правилника за длъжностните лица, тъй като липсва всякакъв умисъл за заблуждаване на администрацията.
               
            
                  7.
               
               
                  Седмо основание: нарушение на член 10, буква г) от приложение IX към Правилника за длъжностните лица, доколкото (i) мотивите за извършване на нарушението са предимно висшият интерес и благосъстоянието на децата; (ii) спорното решение не е мотивирано; (iii) спорното решение не спазва презумпцията за невиновност; и (iv) спорното решение е резултат от явна грешка в преценката.
               
            
                  8.
               
               
                  Осмо основание: нарушение на член 10, буква д) от приложение IX към Правилника за длъжностните лица, доколкото (i) степента и старшинството на жалбоподателя са от средни до ниски; (ii) спорното решение не е мотивирано; (iii) спорното решение не спазва презумпцията за невиновност; и (iv) спорното решение е резултат от явна грешка в преценката.
               
            
                  9.
               
               
                  Девето основание: нарушение на член 10, буква ж) от приложение IX към Правилника за длъжностните лица, доколкото (i) нивото на служебните задължения и отговорности на жалбоподателя са от средни до ниски; (ii) спорното решение не е мотивирано; (iii) спорното решение не спазва презумпцията за невиновност; и (iv) спорното решение е резултат от явна грешка в преценката.
               
            
                  10.
               
               
                  Десето основание: нарушение на член 10, буква з) от приложение IX към Правилника за длъжностните лица, доколкото (i) нарушението не се изразява в системни действия или поведение; (ii) спорното решение не е мотивирано; (iii) спорното решение не спазва презумпцията за невиновност; и (iv) спорното решение е резултат от явна грешка в преценката.
               
            
                  11.
               
               
                  Единадесето основание: нарушение на член 10, буква и) от приложение IX към Правилника за длъжностните лица, доколкото (i) поведението на жалбоподателя през цялата му кариера е безупречно; (ii) спорното решение не е мотивирано; (iii) спорното решение не спазва презумпцията за невиновност; и (iv) спорното решение е резултат от явна грешка в преценката.
               
            
                  12.
               
               
                  Дванадесето основание: нарушение на принципите на защита на оправданите правни очаквания и на добра администрация.
               
            
                  13.
               
               
                  Тринадесето основание: неизпълнение на задължението за полагане на грижа що се отнася до благосъстоянието на длъжностните лица и на лицата на тяхна издръжка.